Doa-doa dan Zikir-zikir Selepas Solat Fardhu Yang Sahih Dari 

Sunnah 


http://fiqh-sunnah.blogspot.com 
Adab Berzikir Selepas Solat : 

1 - Dilaksanakan (dibaca/diwiridkan) secara sendiri-sendiri (individu/bukan secara 
berjma'ah). 

2 - Dilaksanakan (dibaca/diwiridkan) secara perlahan-lahan (direndahkan suara) dan 
tidak dikuatkan atau dinyaringkan semasa membacanya. Cukup sekadar diri sendiri 
yang mendengar dan memahaminya atau menghayatinya. 

3 - Tiada contohnya (daripada sunnah) bentuk perlaksanaan zikir selepas solat 
dengan secara berjama'ah dan dengan dengan suara yang kuat, melainkan bagi 
tujuan mengajar. 

4 - Zikir-zikir dan doa-doa ini dilaksanakan (diwiridkan) sebaik sahaja selepas salam 
(tamat solat fardhu). 


Imam asy-Syafi'e rahimahullah berkata di dalam kitabnya yang terkenal, al-Umnr. 

Terjemahan: Aku berpendapat bahawa seseorang imam dan makmum hendaklah 
mereka berzikir kepada Allah di setiap kali selepas solat, dan hendaklah mereka 
merendahkan suara zikirnya, melainkan bagi seseorang imam yang mahu menunjuk 
ajar para makmumnya berkenaan zikir, maka dia boleh mengeraskan suara/bacaan 
zikirnya, sehingga apabila dia telah mengetahui bahawa para makmum telah tahu, 
maka hendaklah dia kembali merendahkan suara zikirnya, kerana Allah 'Azza wa Jalla 
berfirman (maksudnya): 




Dan janganlah kamu mengeraskan suaramu dalam solatmu dan janganlah pula 
merendahkannya. (Surah al-lsraa', 17: 110) 

Maksud kata (ash-Sholah) wallahu Ta'ala a'lam adalah doa. V (Laa Tajhar): 




Janganlah engkau mengangkat suaramu, Vj (wa laa tukhofit): Janganlah engkau 
rendahkan sehingga engkau sendiri tidak mendengarnya. (Rujuk: Imam asy- 
Syafi'e, al-Umm, 1/127) 

Zikir-zikir tersebut adalah sebagaimana berikut : 

Zikir 1- 

"Aku minta ampun kepada Allah," (dibaca tiga kali). Kemudian baca: "Ya Allah, 
Engkaulah pemberi keselamatan, dan dari-Mu keselamatan. Maha Suci Engkau, 
wahai Tuhan Yang Memiliki Keagungan dan Kemuliaan." (Hadis Riwayat Muslim, 
3/254, no. 931) 

Zikir 2- 

"Tiada Tuhan yang berhak disembah selain Allah Yang Maha Esa, tidak ada sekutu 
bagi-Nya. Bagi-Nya puji dan bagi-Nya kerajaan. Dia Maha Kuasa atas se-gala sesuatu. 
Ya Allah, tidak ada yang menghalang apa yang Engkau berikan dan tidak ada yang 
memberi apa yang Engkau cegah. Tidak berguna kekayaan dan kemuliaan itu bagi 
pemiliknya (selain iman dan amal sholehnya). Hanya dari-Mu kekayaan dan 
kemuliaan." (Hadis Riwayat al-Bukhari, 3/348, no. 799 dan Muslim, 3/256, no. 933. 
at-Tirmidzi, 2/4, no. 275) 

Zikir 3- 

"Tiada Tuhan (yang berhak disembah) melainkan Allah, Yang Maha Esa, tidak ada 
sekutu bagi-Nya. Bagi-Nya kerajaan dan pujaan. Dia Maha Kuasa atas segala sesuatu. 
Tidak ada daya dan kekuatan kecuali (dengan pertolongan) Allah. Tiada Tuhan (yang 
hak disembah) kecuali Allah. Kami tidak menyembah kecuali kepada-Nya. Bagi-Nya 
nikmat, anugerah dan pujaan yang baik. Tiada Tuhan (yang hak disembah) kecuali 
Allah, dengan memurnikan ibadah kepada-Nya, sekalipun orang-orang kafir 
membenci." (Hadis Riwayat Muslim, 3/258, no. 935) 




Zikir 4 - 


Rasulullah Shallallahu 'alaihi wa Sallam bersabda, "Sesiapa yang membaca kalimat 
berikut di setiap selesai solat. 

"Maha Suci Allah, segala puji bagi Allah. Dan Allah Maha Besar. (Tiga puluh tiga kali). 
Tidak ada Tuhan (yang hak disembah) kecuali Allah Yang Maha Esa, tidak ada sekutu 
bagi-Nya. Bagi-Nya kerajaan. Bagi-Nya pujaan. Dia-lah Yang Mahakuasa atas segala 
sesuatu." 

... maka akan diampuni kesalahannya, sekalipun seperti buih di laut." (Hadis Riwayat 
Muslim, 3/262, no. 939. Dalam riwayat al-Bukhari disebutkan bertasbih 
(Subhanallah) 10x, Tahmid (Alhamdulillah) 10x, dan Takbir (Allahu Akbar) 10x. 
Kedua-duanya sahih daripada Nabi dan boleh dipilih yang mana sahaja untuk dibaca) 

Zikir 5- 


Membaca surah al-lkhlas, al-Falaq dan an-Naas setiap kali selesai solat (fardhu): 

(Hadis Riwayat Abu Dawud, 2/86, an-Nasai 3/68. Lihat pula Shohih Sunan at-Tirmidzi, 
2/8. Kumpulan ketiga-tiga surah ini dinamakan al-mu'awidzat - lihat Fathul Baari 
Syarah Shohih al-Bukhari, 9/62) 

Zikir 6 - 


Membaca ayat Kursi (ayat ke 255 dari surah al-Baqarah) setiap kali selesai solat 
(fardhu): 

"Sesiapa membacanya setiap selesai solat, tidak yang menghalanginya masuk Syurga 
selain mati." (Hadis Riwayat an-Nasa'i dalam Amalul Yaum wal-Lailah No. 100 dan 
Ibnus Sunni no. 121, dinyatakan shahih oleh al-Albani dalam Shohih al-Jami', 5/329 
dan Silsilah Hadis Shohih, 2/697 no. 972) 

Zikir 7- 

"Tiada Tuhan (yang berhak disembah) kecuali Allah Yang Maha Esa, tiada sekutu 
bagi-Nya, bagi-Nya kerajaan, bagi-Nya segala puja. Dia-lah yang menghidupkan 
(orang yang sudah mati atau memberi roh janin yang akan dilahirkan) dan yang 
mematikan. Dia-lah Yang Mahakuasa atas segala sesuatu." 

Dibaca sepuluh kali setiap sesudah solat Maghrib dan Subuh. (Hadis Riwayat at- 
Tirmidzi ll/377,no. 3396. Beliau berkata: Hadis ini hasan ghoreeb Sahih) 

Doa-doa Setelah Salam Dari Solat: 


Doa 1 - 

Ummu Salamah berkata, "Bahawasanya Nabi Shallallahu 'alaihi wa Sallam apabila 
selesai solat subuh beliau berdoa, 

"Ya Allah! Sesungguhnya aku mohon kepada-Mu ilmu yang bermanfaat, rezeki yang 
halal dan amal yang diterima." (Hadis Riwayat Ibnu Majah, 3/179, no. 915. Dinilai 
sahih oleh al-Albani) 

Doa 2 - 

Sa'ad B. Abu Waqqash berkata, "Di setiap kali selesai solat, Rasulullah Shallallahu 
'alaihi wa Sallam akan berdoa memohon perlindungan kepada Allah dari beberapa 
perkara (dengan doa berikut): 

"Ya Allah, sesungguhnya aku berlindung kepada-Mu dari sifat penakut. Aku 
berlindung kepada-Mu dari sifat nyanyuk. Dan aku berlindung kepada-Mu dari fitnah 
dunia dan siksa kubur." (Hadis Riwayat al-Bukhari, 19/470, no. 5897) 

Doa 3 - 

Rasulullah Shallallahu 'alaihi wa Sallam bersabda, "Aku wasiatkan kepada kamu 
wahai Mu'adz, janganlah engkau tinggalkan pada setiap kali selesai solat untuk 
membaca (berdoa). 

"Ya Allah, bantulah aku dalam berzikir kepada-Mu (mengingati-Mu), mensyukuri 
nikmat-Mu, dan melakukan ibadah yang baik kepada-Mu." (Hadis Riwayat Ahmad, 
36/430, no. 22119. Al-Bukhari, Adabul Mufrad, 1/239, no. 690. Dinilai sahih oleh al- 
Albani dan Syu'aib al-Arnauth) 

Doa 4 - 

Al-Baraa' radhiyallahu 'anhu berkata, "Bahawasanya apabila kami solat di belakang 
Rasulullah, kami lebih suka berada di saf sebelah kanannya kerana beliau akan 
menghadapkan wajahnya kepada kami. Dan aku mendengar beliau berdoa (dengan 
doa berikut). 

"Wahai Tuhan-Ku, jauhkanlah aku dari azab-Mu pada hari di mana engkau 
membangkitkan hamba-hamba-Mu." (Hadis Riwayat Muslim, 4/20, no. 1159) 

Doa 5 - 


Abu Bakrah berkata, "Bahawasanya Nabi Shallallahu 'alaihi wa Sallam berdoa di akhir 
solatnya (dengan doa berikut). 




"Ya Allah, sesungguhnya aku berlindung kepada-Mu dari kekufuran dan kefakiran. 
Aku berlindung kepada-Mu dari siksa kubur." (Hadis Riwayat Ahmad, 34/52, no. 
20409. Sanadnya kuat di atas syarat Muslim sebagaimana kata Syu'aib al-Arnauth) 




